L’Ajuntament de Carcaixent manté l’aposta per l’energia renovable en els vehicles municipals
18 de octubre de 2021

Carcaixent

Paco Salom, alcalde de Carcaixent ha posat en relleu que l’adquisició del nou vehicle totalment elèctric per a la Brigada d’Obres i Serveis no sols permetrà millorar el desenvolupament de les seues tasques habituals, «sinó reafirmar-nos en el nostre objectiu de renovar progressivament el parc mòbil de l’Ajuntament per tal d’avançar cap a una societat més eficient, mediambientalment més neta i sostenible, i tècnicament capdavantera”.

Amb esta quarta incorporació, el consistori ja disposa d’un vehicle elèctric per a l’Àrea de Territori i dos vehicles híbrids per a la Policia Local. En breu està previst l’adquisició d’un vehicle  nou per a Protecció Civil.